આ કાર્યક્રમમાં વન અધિકાર કાયદા હેઠળ ૧૦ ખેડૂતોને મળવાપાત્ર જમીન અધિકારોની સનદો આપવામાં આવી હતી. મુખ્યમંત્રી આનંદીબેન પટેલે અતિ કુપોષિત બાળકો ધરાવતા પરિવારોને પાંચ બકરીનું એકમ આપીને તમામ બાળકોને સુપોષિત કરવામાં દાહોદ જિલ્લા પ્રશાસને મેળવેલી સફળતાની પ્રશંસા કરી હતી. તથા બાળ તંદુરસ્તી માટે અધિકારીઓ આવા પરિણામલક્ષી નવા પ્રયોગો કરે તેવો અનુરોધ કર્યો હતો. કૃષિ મહોત્સવ જેવા લોક કલ્યાણ આયોજનોનો વિરોધ કરવાનો અભિગમ છોડો અને લોકોને મદદરૃપ થવાની કામગીરીમાં સહભાગી બનો તેવો અનુરોધ કરતા મુખ્યમંત્રીએ જણાવ્યું હતું કે લોકના કલ્યાણને વેગ આપવો એજ જનપ્રતિનિધિઓનું સાચું કામ છે.